HAL चेयरमैन बोले- तस्वीर लगाने-हटाने के पीछे कोई इरादा नहीं; डायरेक्टर बोले- इंटरनल फैसला
Hindustan Aeronautics Limited (HAL) - Lord Hanuman's Image on HAL's HLFT  हिंदुस्तान एयरोनॉटिक्स लिमिटेड (HAL) ने बेंगलुरु में एयरो इंडिया 2023 एयर शो में प्रदर्शित HLFT-42 विमान मॉडल की टेल से भगवान हनुमान की तस्वीर को हटा दिया है
बेंगलुरु में चल रहे एयरो इंडिया शो में सुर्खियां बटोरने वाले स्वदेशी सुपरसोनिक जेट की टेल से हनुमानजी की तस्वीर हटा दी गई है। सोमवार को शो के शुरुआती दिन हिंदुस्तान एयरोनॉटिक्स लिमिटेड (HAL) के सुपरसोनिक ट्रेनर HLFT-42 की टेल पर बने हनुमानजी का स्टीकर चर्चा में रहा था। स्टीकर के साथ मैसेज भी लिखा था- The Storm Is Coming यानी तूफान आने वाला है।
HLFT-42 फाइटर ट्रेनर को देश के पहले स्वदेशी एयरक्राफ्ट मारुत का सक्सेसर बताया जा रहा है। इसके मॉडल से हनुमान की तस्वीर हटाने पर HAL के चेयरमैन सीबी अनंतकृष्ण ने कहा, "विमान की टेल पर स्टिकर किसी इरादे से नहीं लगाया गया था। न ही किसी इरादे से इसे हटाया गया है।" वहीं HAL के डायरेक्टर डॉ. डीके सुनील ने कहा कि स्टिकर हटाने का फैसला इंटरनल है।
डबल इंजन फाइटर ट्रेनिंग एयरक्राफ्ट है HLFT- 42 
HLFT-42 नए पायलट्स को मॉडर्न वॉर टेक्नीक सिखाने के लिए बनाया गया है। एयरो इंडिया शो में इसका प्रोटोटाइप दिखाया गया। यह प्लेन फ्लाई बाय वायर (FBW) कंट्रोल सिस्टम के साथ एक्टिव इलेक्ट्रॉनिकली स्कैन्ड एरे (AESA), इलेक्ट्रॉनिक वारफेयर (EW) सूट, इन्फ्रारेड सर्च एंड ट्रैक (IRST) जैसी एवियोनिक सुविधाओं से लैस होगा। कंपनी ने अभी इसे कोई नाम नहीं दिया है।
मौजूदा ट्रेनर और मिग-21 के बीच गैप कम करेगा HALT-42
HALT-42 एयरक्राफ्ट वर्तमान ट्रेनर एयरक्राफ्ट हॉक आई-132, सबसोनिक ट्रेनर और मिग-21 के बीच के गैप को कम करेगा। यह एयरक्राफ्ट डबल इंजन वाला नेक्सच जेन सुपरसोनिक ट्रेनर है। एयरक्राफ्ट एक्टिव इलेक्ट्रॉनिकली स्कैन्ड एरे, इलेक्ट्रिक वारफेयर सूट, इंफ्रारेड सर्च एंड ट्रैक और फ्लाई बाई वायर कंट्रोल सिस्टम से लैस है।
HAL को 84 हजार करोड़ के ऑर्डर मिले- CMD
हिंदुस्तान एयरोनॉटिक्स लिमिटेड के अध्यक्ष और प्रबंध निदेशक सीबी अनंतकृष्णन ने बताया कि HAL के पास 84,000 करोड़ रुपए के ऑर्डर बुक हैं। जबकि 50 हजार करोड़ रुपए के ऑर्डर पाइपलाइन में हैं। एयर शो के दौरान अर्जेंटीना ने 15 और मिस्र ने 20 लाइट कॉम्बैट एयरक्राफ्ट 'तेजस' को खरीदने में रुचि दिखाई है।
5 दिन में 75 हजार करोड़ के MoU साइन होंगे
एयर शो में लगभग 100 विदेशी और 700 भारतीय कंपनियों सहित 800 से ज्यादा डिफेंस कंपनियों की भागीदारी हो रही है। इस दौरान 75 हजार करोड़ के 251 MoU साइन किए जाएंगे।
इस शो में HAL के 15 प्रोडक्ट का प्रदर्शन किया गया। साथ ही एयरो इंडिया शो में पहली बार दो अमेरिकी F-35 फाइटर एयरक्राफ्ट प्रदर्शित किए गए। इसके अलावा अमेरिकी दल ने F-16 और F-18 फाइटर जेट को भी प्रदर्शनी में रखा है, जो भारतीय सेना को ऑफर किए जाएंगे।
PM ने कहा था- ये सिर्फ शो नहीं, देश की ताकत है
13 फरवरी से 17 फरवरी तक चलने वाला शो मेक इन इंडिया, मेक फॉर द वर्ल्ड प्लान के मुताबिक स्वदेशी टेक्नोलॉजी को प्रदर्शित करने और विदेशी कंपनियों के साथ साझेदारी बनाने पर केंद्रित है। इसकी थीम 'द रनवे टु ए बिलियन अपॉर्च्युनिटीज' है।
शो के उद्घाटन के दौरान PM मोदी ने कहा, 'पहले यह सिर्फ एयर शो था, लेकिन अब ये भारत की ताकत बनकर उभर रहा है। कोरोना काल के बाद पहली बार इस शो में दर्शक भी शामिल हो रहे हैं।'
एयरो इंडिया शो से जुड़ी दैनिक भास्कर की ये खबरें भी पढ़ें...
एयरो शो में स्वदेशी सुपरसोनिक एयरक्राफ्ट पर बजरंगबली:टेल पर लिखा- तूफान आ रहा है
एयरो इंडिया के 14वें एडिशन की शुरुआत सोमवार को बेंगलुरु के येलहांका के एयर फोर्स स्टेशन पर हुई। यह एयर शो पांच दिन चलेगा। प्रधानमंत्री नरेंद्र मोदी ने इसका उद्घाटन किया। इस शो में सबसे ज्यादा सुर्खियों HLFT-42 ने बटोरीं। इसकी टेल पर हनुमानजी की फोटो है। साथ ही एक मैसेज भी लिखा है- The Storm Is Coming (तूफान आ रहा है)। पढ़ें पूरी खबर...
पहली बार अमेरिका से बाहर आया F35 फाइटर जेट: एयरो इंडिया शो में दर्शकों को इंप्रेस किया
अमेरिकी एयर फोर्स (USAF) ने फिफ्थ जनरेशन के F-35 फाइटर जेट को पहली बार अमेरिका से बाहर प्रदर्शित किया। बेंगलुरु में चल रहे एयरो इंडिया शो में इसे प्रदर्शित किया गया। सुपरसोनिक, मल्टी रोल वाले F-35A लाइटनिंग 2 और F-35A ज्वाइंट स्ट्राइक फाइटर कर्नाटक के येलहंका एयर फोर्स स्टेशन में पांच दिन के एयरोस्पेस और डिफेंस ऐग्जीबिशन में उड़ान भरकर अपनी क्षमता दिखाई। पढ़ें पूरी खबर...